open-index/open-wikipedia-markdown huggingface dataset:
Tore Nilsen

**Tore Nilsen** () var ein norsk fotballspelar som vart seriemeister med Fredrikstad Fotballklubb både i 1954 og 1957. Han spelte i 5 landskampar i tida 1956-58.

Nilsen var indre venstre på Fredrikstad FK sitt storlag fleire sesongar på 1950-talet. Hausten 1954 var han med då FFK tapte cupfinalen 1954 mot Skeid. Der etter vart det nye tap i hovudseriefinalen både i juni 1955 og juni 1956, begge gongane mot Larvik Turn. Også hausten 1957 måtte Nilsen og FFK tole cupfinaletap, men vel fire månader i førevegen vann Fredrikstad hovudseriefinalen 1957 mot Odd med heile 6-1.

Nilsen deltok i fire landskampar forsommaren 1956 og ein siste den 15. juni 1958. Han var med å vinne to landskampar, spele uavgjort i ein og måtte bokføre to tap, utan nokon gong å kome på skåringslista.

## Kjelder

*eu-football
Hovudseriefinalen i fotball 1957

**Hovudseriefinalen i fotball 1957** fann stad på Ullevål stadion i Oslo sundag 16. juni 1957, med i kring 16&nbsp;000 tilskodarar på tribunane. Dei to finalistane, Fredrikstad Fotballklubb og Odds Ballklubb, hadde vunne kvar si avdeling av Hovudserien 1956/57. Etter tap i dei to føregåande hovudseriefinalane lukkast Fredrikstad FK verte seriemeister med overbevisande 6-1 i målprotokollen.  

Henry Johannessen sende FFK i føringa i det 18. minutt med eit «brennhardt skudd». Berre to og seks minuttar seinare auka fyrst Per Kristoffersen til 2-0 og same Johannessen til 3-0. I det 40. minutt la så Kristoffersen på til 4-0, noko som var pauseresultatet. Same mann auka leiinga til 5-0 i det 58. minutt då han skåra sitt tredje mål for dagen. I det 85. minutt reduserte Odds Kjell Reinholt til 1-5, men allereie minuttet etter fastsette Henry Johannessen sluttresultatet til 6-1 då også han enda opp som tremålsskårar.

**Fredrikstad FK** sitt vinnarlag bestod av målvakt Per Mosgård, backane Roar Johansen og Åge Spydevold, halfane Arne Pedersen (kaptein), Kjell Jakobsen, Reidar Kristiansen og løparane Bjørn Borgen, Per Kristoffersen, Henry Johannessen, Tore Nilsen og Willy Olsen.

Mellom Odd-spelarane fanst Ragnar Larsen, kapteinen Kjell Johannesen, Kjell Reinholt, Per Jakobsen, Even Hansen, Magne Helland og målvakta Evald Kihle.

## Kjelder
Arbeiderbladet 17. juni 1957
Tom Johannessen

**Tom Johannessen** () var ein norsk fotballspelar som vart seriemeister 1961 med Fredrikstad Fotballklubb. Sidebacken spelte 4 landskampar for Noreg hausten 1961.

Johannessen spelte i forsvaret til FFK sist i 1950-åra og inn på 1960-talet. Han var i juni 1961 med å vinne den siste 
hovudseriefinalen mot Eik IF og fire månader seinare også NM-finalen mot Haugar.

Perioden 17. september-5. november 1961 spelte Johannessen 4 landskampar som venstreback. Dei tre fyrste enda med norsk tap, før det norske landslaget berga uavgjort 1-1 mot Malta i ein vennskapskamp i Gzira.

## Kjelder
*eu-football
Hovudseriefinalen i fotball 1961

**Hovudseriefinalen i fotball 1961** fann stad på Ullevål stadion i Oslo fredag 16. juni 1961, med 17&nbsp;760 tilskodarar på tribunane. Kampen var den 13. og siste hovudseriefinalen i fotball. Dei to finalistane, Fredrikstad Fotballklubb og Eik Idrettsforening, toppa kvar si avdeling av Hovudserien 1960/61. Fredrikstad FK vart hovudseriemeister for sjuande gong med sigerssifra 2-0.

Per Kristoffersen gav FFK leiinga på ei «fin heading» i fyrste omgang, medan Bjørn Borgen fastsette sluttresultatet til 2+-0 med ein lobb i det 60. minutt..

**Fredrikstad FK** sitt vinnarlag bestod av målvakta Frank Nervik, backane Kjell Andreassen og Tom Johannessen, halfane Roar Johansen, Hans Jakob Mathisen, Reidar Kristiansen og løparrekka Bjørn Borgen, Arne Pedersen (kaptein), Per Kristoffersen, Rolf Borgersen og Jan Aas.

**Eik IF** mønstra fylgjande mannskap; Dagfinn Holt, Kåre Jensen, Dag Henriksen, Arne Nilsen, Thor Hansen, Tore Halvorsen, Øyvind Bollerud, Arne Høivik, Reidar Bettum, Rolf Sperre og Ernst Holt. «Strategen» Arne Høivik slo opp ein lyskeskade midtveges i fyrste omgang og vart erstatta av Henrik Roberg.

## Kjelder
Arbeiderbladet 17.juni 1961
Dr. Kawashima's Devilish Brain Training: Can You Stay Focused?

***Dr. Kawashima's Devilish Brain Training: Can You Stay Focused?***, kjent i Nord-Amerika som ***Brain Age: Concentration Training***, er eit hjernetrimspel utvikla og utgjeve av Nintendo til Nintendo 3DS. Det vart utgjeve i Japan i juli 2012 og februar året etter i Nord-Amerika. Spelet hadde planlagt utgjeving i Europa mars 2013, deretter 12. april 2013, før det vart utsett på ubestemt tid. Til slutt vart spelet lansert i Europa den 28. juli 2017, nøyaktig fem år etter utgjevinga i Japan.

*Devilish Brain Training* har øvingar som legg vekt på konsetrasjonsevne og fokuserer på å trene arbeidsminnet til spelaren. Konsentrasjonsøvingane, kalla «Devilish Training», har ein dynamisk vanskegrad som tilpassar seg ferdigheitene til spelaren. Spelet inneheld også øvingar henta frå dei tidlegare spela i *Brain Training*-serien, *[[Dr. Kawashima's Brain Training: How Old Is Your Brain?]]* og *[[More Brain Training from Dr. Kawashima: How Old Is Your Brain?]]*, i tillegg til nye aktivitetar. Den japanske doktoren Ryuta Kawashima fungerer som vert og motivator i spelet, og han manifesterer seg som eit svevande hovud. Når spelaren vel modusen «Devilish Training» skiftar han form til å likne ein oni, som er demonar frå japansk mytologi med horn og raud hud. I Vesten vart omgrepet *oni* lokalisert som «djevel», derav namnet *Devilish Training*.

## Referansar

## Bakgrunnsstoff
*Offisiell europeisk nettstad
*Offisiell amerikansk nettstad
Dammar og reservoar i Irak

Dette er ei liste over demningar og vassreservoar i Irak. Dei er sorterte etter plasseringa i anten Eufrat- eller Tigris-vassdraget.

## Demningar i Eufrat-vassdraget
*Duban-demninga i Eufrat, regulerer vassføringa frå Eufrat og ut i Habbaniyahsjøen
*Fallujah-demninga, i Eufrat
*Haditha-demninga, i Eufrat, skapar Qadisiyahsjøen
*Hindiya-demninga, i sideelva Hindiya til Eufrat
*Ramadi-demninga, i Eufrat
*Warrar-demninga, i Eufrat
*Tre demningar i Wadi Hauran (Hussayniyah, Rutba og Hauran)

## Demningar i Tigris-vassdraget
*Adhaim-demninga, i Adhaim
*Badush-demninga (ikkje ferdig), i Tigris
*Bastora-demninga (under utbygging), i Bastora
*Bawanur-demninga (under utbygging), i Diyala
*Beduhe-demninga, i Beduhe
*Bekhme-demninga (ikkje ferdig), i Store Zab
*Darbandikhan-demninga, i Diyala
*Deralok-demninga (under utbygging), i Store Zab
*Dibis-demninga, i Vesle Zab
*Diyala Weir, i Diyala
*Dukan-demninga, i Vesle Zab, skapar Dukansjøen
*Duhok-demninga, i Duhok
*Hemrin-demninga, i Diyala, skapar Hamrinsjøen
*Kutdammen, i Tigris
*Mosul-demninga, i Tigris
*Samarra-demninga, i Tigris

## Demningar i kanalar mellom Tigris og Eufrat
*Badaa Head-demninga, i Shatt al-Hayy
*Gharraf Head-demninga, i Shatt al-Hayy
*Gharraf-demningane, i Shatt al-Hayy
*Shallala-dammen, i ein kanal frå Thartharsjøen til Tigris
*Tharthar-dammen, regulerer vassføringa frå Thartharsjøen
*Thartar-kanaldam, regulerervassføringa frå Thartharsjøen mot anten Eufrat eller Tigris.

## Kjelder

**Denne artikkelen bygger på «[[:en:List of dams and reservoirs in Iraq|List of dams and reservoirs in Iraq]]» frå ,  den 18. april 2018.* 
*** oppgav desse kjeldene:*
*
Dukansjøen

**Dukansjøen** (sorani *دەریاچەی دووکان*) er den største innsjøen i Irakisk Kurdistan.  Han ligg nær byen Ranya, og er eit vassreservoar i Vesle Zab skapt av Dukan-demninga. Dukan-demninga vart bygd mellom 1954 og 1959 for å lagre vatn til vatning og til å skape vassenergi. Før innsjøen vart fylt vart det utført så mykje arkeologiske undersøkingar som mogeleg. Det vart gjort 40 arkeologiske funn på Ranyasletta med spor frå 5000-talet fvt. og fram til våre dagar. Fem av desse stadane vart grave ut: Tell Bazmusian, ed-Dem, Kamarian, Qarashina og Tell Shemshara. Utgravingane ved Tell Bazmusian avdekte eit tempel datert til 1000-talet fvt. Ved Tell Shemshara vart det grave ut ein landsby frå tidleg på 5000-talet fvt. og eit palass frå tidleg på 1000-talet med eit lite akriv av leirtavler. Innbyggjarane i dei kring 50 landsbyane som vart lagt under vatn, kring 1&nbsp;000–1&nbsp;200 familiar, vart flytta vest for innsjøen.

Innsjøen dekkjer eit areal på 270&nbsp;km². Normalt har reservoaret ein kapasitet på 6,8&nbsp;km³ vatn, men på det meste kan han ta 8,3&nbsp;km³. Ved denne kapasiteten er overflata 515 meter over havet. For å kunne drive vassenergiverket, må overflata vere mellom 469 og 511 meter over havet. Nedslagsfeltet til Dukansjøen er 11700&nbsp;km².

## Sjå òg
*Dammar og vassreservoar i Irak

## Kjelder

**Denne artikkelen bygger på «[[:en:Lake Dukan|Lake Dukan]]» frå ,  den 18. april 2018.* 
*** oppgav desse kjeldene:*
Hamrinsjøen

**Hamrinsjøen**, eller **Diyala-demningen**, er ein menneskeskapt innsjø kring 50&nbsp;km nordaust for Baquba i Diyala guvernement i Irak. Byen Hamrin ligg ved vestbreidda av innsjøen, og begge ligg lengst sør i Hamrinfjella.

Innsjøen vart fylt i 1981 og held over to milliardar kubikkmeter vatn. Her finst fisk og han gjev vatn til daddelpalmelundar og anna jordbruk i nærleiken.

I juni 2008 vart det rapportert at sidan Iran hadde demd opp elva Alwand, hadde innsjøen mista nesten 80&nbsp;% av kapasiteten.

## Arkeologiske utgravingar
Seint i 1970-åra, før innsjøen vart fylt, vart det gjort fleire arkeologiske utgravingar i området. Utgravingane vart leia av British Archaeological Expedition etter førespurnad av Den irakiske statsorganisasjonen for antikvitetar og arv. Av stader som vart utgrave finn ein Tell Madhur, Tell Rubeidheh og Tell Haizalun frå Ubaid-perioden.

## Kjelder

**Denne artikkelen bygger på «[[:en:Lake Hamrin|Lake Hamrin]]» frå ,  den 18. april 2018.* 
*** oppgav desse kjeldene:*
Åge Spydevold

**Åge Spydevold** () var ein norsk fotballspelar frå Sarpsborg som vann to NM-pokalar, 1950 og 1957, og vart fleirfaldig hovudseriemeister med Fredrikstad Fotballklubb. Han deltok i 4 landskampar i tida 1951-59.

Spydevold var venstreback på Fredrikstad FK i ein tiårsperioden frå sist i 1940-åra. Han var med å vinne cupfinalen 1950 og seinare lukkast FFK å sikre seg fleire hovudserietitlar i hans aktive tid. Hausten 1957 vart han norsk meister for andre gong då FFK sigra med 4-0 over Sandefjord Ballklubb i NM-finalen.
 
Spydevold fekk sin landslagsdebut 6. juni 1951 då Noreg overraskande vann 3-2 over Nederland framfor 65&nbsp;000 tilskodarar på De Kuip i Rotterdam, der Spydevold sin klubbkamerat i FFK, Henry Johannessen, vart tomålsskårar og matchvinnar. Sidan spelte han ein landskamp hausten 1957 og to hausten 1959, alle tre enda med klare norske tap.
 
## Kjelder
*eu-football
Hovudseriefinalen i fotball 1954

**Hovudseriefinalen i fotball 1954** fann stad på Ullevål stadion i Oslo sundag 27. juni 1954, framfor 20&nbsp;000 tilskodarar. Dei to finalistane, Fredrikstad Fotballklubb og Idrettsklubben Skeid frå Oslo, hadde vunne kvar si avdeling av Hovudserien 1953/54. Fredrikstad vart hovudseriemeister for fjerde gong med finalesifra 2-1.  

Fredrikstad FK tok leiinga etter seks minuttar då ytre venstre Willy Olsen frå «kloss hold» sette ballen mellom beina på Skeid-målvakta Øivind Johannessen. Vel midtvegs i 1. omgang skaut FFK sin senterløpar Odd Aas frå skrå vinkel, eit skot Skeid-målvakta ikkje fekk kontroll på og «slo den [ballen] selv inn i mål». I det 32. minutt reduserte Harald Hennum til 1-2 på eit «noe hardt» idømt straffespark, noko som òg vart sluttresultatet.

**Fredrikstad FK** sitt vinnarlag bestod av Per Mosgaard i mål, backane Helge Sveberg og Åge Spydevold, halfane Leif Pedersen, Erik Holmberg, Reidar Kristiansen og løparane Frank Eriksen, Arne Pedersen, Odd Aas, Henry Johannessen og Willy Olsen. Kjell Jakobsen erstatta ein skadd Holmberg frå like før pause.

**Skeid** stilte fylgjande mannskap: Øivind Johannessen, Arne Winther, Knut Gudem, Bernhard Johansen, Leif Belgen, Finn Gundersen, Arvid Halvorsen, Hans Nordahl, Kjell Hansen, Harald Hennum og Jack Farem.

## Kjelder
*Arbeiderbladet 28. juni 1954
Qadisiyahsjøen

**Qadisyahsjøen** (arabisk **بحيرة القادسية**) er ein ein menneskeskapt innsjø i Al-Anbar i Irak på nordsida av Haditha-demninga.

Qadisiyah vart danna då Eufrat vart demt opp oppom Haditha i Irak. Han har ei 100 km lang kystlinje og gjev vatn til jordbruket i nærleiken. 

Den 3. desember 2006 naudlanda eit helikopter frå det amerikanske forsvaret i innsjøen og fire av dei seksten passasjerane ombord drukna.

## Kjelder

**Denne artikkelen bygger på «[[:en:Lake Qadisiyah|Lake Qadisiyah]]» frå ,  den 19. april 2018.* 
*** oppgav desse kjeldene:*
Hovudseriefinalen i fotball 1960

**Hovudseriefinalen i fotball 1960** fann stad på Ullevål stadion i Oslo fredag 15. juni 1960, med 23&nbsp;000 tilskodarar på tribunane. Dei to finalistane, Fredrikstad Fotballklubb og Lillestrøm Sportsklubb, toppa kvar si avdeling av Hovudserien 1959/60. Fredrikstad FK vart hovudseriemeister for sjette gong med sigerssifra 6-2.

I den fyrste omgangen sende Willy Olsen FFK i føringa før Oddvar Richardsen utlikna, der etter gav Arne Pedersen Fredrikstad leiinga på ny, atter utlikna LSK, ved det høvet ved Trond Willadsen. Eitt minutt før pause skåra Olsen for tredje gong og syrgde for at FFK leia 3-2 ved pause. Den andre omgangen dominerte FFK kampen; Per Kristoffersen auka til 4-2 og fastsette sluttresultatet til 6-2, etter at Rolf Borgersen hadde lagt på til 5-2.

**Fredrikstad FK** sitt vinnarlag bestod av målvakta Per Mosgaard, backane Kjell Andreassen og Åge Spydevold, halfane Roar Johansen, Hans Jakob Mathisen, Reidar Kristiansen og løparrekka Bjørn Borgen, Arne Pedersen (kaptein), Per Kristoffersen, Rolf Borgersen og Willy Olsen.

**Lillestrøm SK** mønstra fylgjande mannskap; Odd Andersen, Hans Hansen, Kjell Aspelin, Rolf Wahl, Ivar Christiansen, Svein Bergersen, Kjell Hansen, Trond Willadsen, Oddvar Richardsen, Gunnar Arnesen og Per Sæther.

Dommar var Finn Bilstad frå Skiold.

## Kjelder
Arbeiderbladet 16.juni 1960
Bremsnes kommune

**Bremsnes** er ein tidlegare kommune i Møre og Romsdal fylke. Kommunen vart oppretta i 1897 då Kvernes kommune vart delt i fire (Eide, Kornstad, Kvernes og Bremsnes). Bremsnes hadde då 2 917 innbyggjarar og omfatta dei sentrale og nørdre delane av Averøya, den nordvestre delen av øya Frei og størstedelen av Nordlandet.

Bremsnes vart i 1964 delt i tre i samband med kommunesamanslåingar og opphøyrde som eigen kommune. Områda på Averøya og småøyane utanfor vart del av nye Averøy kommune, Nordlandet vart lagt til Kristiansund kommune og områda nordvest på øya Frei til Frei kommune. Bremsnes hadde 5 071 innbyggjarar ved denne inndelinga.

Bremsnes utgjer også eit sokn i Averøy kommune, som svarer til den delen av den tidlegare Bremsnes kommune som vart lagt til Averøy, om har omkring 3 850 innbyggjarar i 2015. Bremsnes kyrkje er ei krosskyrkje i tre frå 1771.

### Folketalsutvikling
**Folketalsutvikling for tidlegare Bremsnes kommune frå 1897 til 1964:**

## Kjelder
* 

## Bakgrunnsstoff
* «Historisk oversikt over endringer i kommune- og fylkesinndelingen» av Dag Juvkvam for Statistisk sentralbyrå
Mosuldemninga

**Mosul-demninga** (arabisk سد الموصل, kurdisk *Bêndawi Mûsil*), tidlegare kjend som **Saddam-demninga** ( سد صدام) er den største demninga i Irak. Ho er bygd over Tigris, vest i guvernementet Ninive, oppom byen Mosul. Demninga vart nytta til vassenergi og vatning. Ved full kapasitet held demninga attende kring 11,1 kubikkilometer vatn og gjev drikkevatn og elektrisitet til 1,7 millionar innbyggjarar i Mosul. 

Planlegging av demninga byrja i 1950-åra, men byggjinga byrja ikkje før i 1981 og stod ferdig 7. juli 1986. 

Under den amerikanskleia invasjonen av Irak i april 2003, var det frykt for at irakiske styrkar skulle sprengje hol i demninga. I fleire veker i juli og august 2014 hadde Den islamske staten kontroll over Mosul-demninga. Den 17. august 2014 tok Peshmerga og den irakiske hæren over kontrollen av demninga igjen.

## Kjelder

**Denne artikkelen bygger på «[[:en:Mosul Dam|Mosul Dam]]» frå ,  den 19. april 2018.* 
*** oppgav desse kjeldene:*
Habbaniyahsjøen

**Habbaniyahsjøen** er ein gjørmete innsjø i Anbar guvernement i Irak.

Seint i 1930- og 1940-åra vart Habbaniyahsjøen nytta av Imperial Airways som bunkringsstad og hotell for flybåtar som flydde mellom Storbritannia og India. I nærleiken, ved breidda av Eufrat, hadde Royal Air Force alt oppretta flybasen RAF Dhibban, seinare kalla RAF Habbaniya.

Området var åstad for kampar under Rashid Ali-opprøret under den engelsk-irakiske krigen då flymannskap og soldatar frå RAF effektivt stogga ei kringsetjing av irakiske soldatar og eit påfølgjande tysk flyåtak. 

## Kjelder

**Denne artikkelen bygger på «[[:en:Lake Habbaniyah|Lake Habbaniyah]]» frå ,  den 19. april 2018.* 
*** oppgav desse kjeldene:*
Hammarsjøen

**Hammarsjøen** (arabisk **هور الحمّار**, *Hawr al-Ḥammār*) er ei saltsjø søraust i Irak i Hammarsumpane. Han har eit areal på 600 til 1&nbsp;350&nbsp;km². Vassnivået i innsjøen er variabelt og varierer frå 1,8 meter om vinteren til 3,0 meter på våren. Innsjøen er eit viktig våtmarksomåde for fuglar. Urfolket her er sumparabarar, og somme av dei bur i landsbyar på kunstige, flytande øyar.

Hammar Lacus, ein terrengdetalj på Titan, månen til  Saturn, er kalla opp etter Hammarsjøen.

## Kjelder

**Denne artikkelen bygger på «[[:en:Lake Hammar|Lake Hammar]]» frå ,  den 19. april 2018.* 
*** oppgav desse kjeldene:*
Geilo Idrettslag

**Geilo Idrettslag** er eit idrettslag heimehøyrande på Geilo i Hol kommune, skipa 2. desember 1917. Laget har 1620 medlemmer og er aktivt med i bordtennis, fotball, freestyleski, golf, handball, telemarkski, skiidrett (langrenn og alpine greiner), skiskyting og sykling.

Sidan 1974 har Geilo Idrettslag mest årleg arrangert det store turrennet Skarverennet.

Utøvarar i Geilo IL har særleg utmerkt seg i vinteridrettar. Asle Sjåstad og Margit Hvammen var mellom Noregs beste skialpinistar i 1950-åra, Aud Hvammen like eins på 1960-talet. Langrennaren Martin Hole vann to norske meisterskap i 1985-86. Etter 2000 er det særleg snøbrettutøvarar som har merka seg ut, karar som Andreas Håtveit, Tore Holvik, Roger Kleivdal og Gjermund Bråten. Fristilrennaren Tiril Sjåstad Christiansen har vore i verdseliten i si idrettsgrein, medan broren Vetle Sjåstad Christiansen har kjempa i noregseliten i skiskyting.

## Kjelder
*heimeside
Sportsforeningen Grei

**Sportsforeningen Grei** er eit idrettslag heimehøyrande i bydelen Grorud i Oslo, stifta 1. april 1919. Idrettslaget er aktivt med i fotball, innebandy og turn. Grei spelar heimekampane i fotball på Greibanen, medan innebandylaga spelar kampane sine i Apalløkka idrettshall. Laga spelar i blå trøyer og bukser, kvite strømper.

## Kjelder
*heimeside
Grovfjord Idrettslag

**Grovfjord Idrettslag** er eit idrettslag heimehøyrande på Grov i Tjeldsund kommune i Troms, skipa 22. januar 1939. Laget er aktivt med i fotball, skiidrett (både alpine og nordiske greiner) og skeisesport. Fotballaget spelar på Sletta stadion, der det opptrer i oransje trøyer og blå bukser og strømper.

Grovfjord IL hadde fleire dyktige langrennar på 1970-talet og presterte særleg sterkt i NM-stafetten 1973. I fyrste halvdelen av 1990-åra hevda Grovfjord seg i fotballen på distriktsnivå og markerte seg med gode plasseringar i seriesystemet på nivå tre.

## Kjelder
* heimeside
Vegsalt

**Vegsalt** er eit saltprodukt som ein bruker til å strø på vegar. Det kan brukast til å smelta is på vegen eller til å redusera støving.
Tradisjonelt har ein brukt vegsalt for å redusera støving frå grusvegar. 
Med asfalterte vegar er det vanlegast å bruka vegsalt til å smelta snø og is slik at det blir lettare og tryggar å ferdast på dei.

Det vanlegaste vegsaltet er natriumklorid, eller vanleg koksalt. Kalsiumklorid og magnesiumklorid (MgCl2) kan også brukast, anten i særleg kaldt vêr eller når hovudføremålet er å dempa støving. Natriumklorid verker berre ned til rundt temperaturar rundt -7&nbsp;°C, medan magnesiumklorid er verknadsfullt ned til -15&nbsp;°C. Magnesiumklorid kan brukast til salting av grusvegar om sommaren eller når det oppstår mykje svevestøv vinterstid.

Ein kan også bruka andre stoff i vegsaltet, som sukkerhaldig saft, som kan forseinka frysinga av nedbør på vegar. 
og betra verknaden av saltet ved svært låge temperaturar. Forsøk i Canada har til dømes vist at bruk av sukker kan senka frysepunktet heilt ned til -25&nbsp;°C. 

Vegsalting er omdiskutert, ettersom salt kan ha ein negativ effekt på miljøet 
og kan føra til korrosjon (rust) på køyretøy. Dei ulike saltprodukta har ulike verknadar, der magnesiumklorid fører til meir korrosjon enn natriumklorid.
Ulike vegvesen som Statens vegvesen har derfor arbeidd for å redusera bruken av vegsalt.

## Kjelder
Lillehammer Fotballklubb

**Lillehammer Fotballklubb** er eit idrettslag i Lillehammer som er ein rein fotballklubb. Laga spelar heimekampar på Stampesletta i heilkvite drakter. A-laget til Lillehammer har veksla mellom å spele på nivå 3 til 5 i seriesystemet.
 
Lillehammer FK vart skipa då Fotballklubben Fremad og Sportsklubben Mesna slo seg saman i 1969.

## Kjelder
* heimeside
Ivan Goremykin

**Ivan Longinovitsj Goremykin** () var ein russisk embetsmann og statsmann. Han var innanriksminister 1895-99 og ministerpresident mai-juli 1906 og 1914-16. Goremykin var ultrakonservativ og urokkeleg lojal mot tsar Nikolaj II og hans autokratiske statsstyring. Sterk motstand frå folkeforsamlinga dumaen svekte Goremykin-regjeringa og opna for revolusjonære politiske krefter.

## Liv og gjerning
Goremykin var ein landadelsmann, fødd i Velikij Novgorod. Etter å ha utdanna seg ved den tsaristiske rettsskulen i St. Petersburg vart han i 1860 tilsett i senats-byråkratiet. Noko seinare vart han senatet sin landbruks-kommissær for Kongress-Polen. Han var viseguvernør for Płock frå 1866 og for Kielce frå 1869. Perioden 1873-82 arbeidde han i innanriksministeriet. Frå 1882 hadde han plass i 1. avdelinga i senatet og frå 1884 var han overprokurator for 2. avdelinga. I 1891 vart han utnemnd til visejustisminister, med rang av senator frå 1894.

Frå oktober 1895 var Goremykin innanriksminister. Her fremja han forslag om å utvide zemstvo-programmet, men møtte så mykje motbør at han trekte seg frå posten i oktober 1899. Goremykin heldt likevel fram som medlem av statsrådet til 1917. I april 1906 utnemnde tsaren han til ministerpresident. I den eigenskap sette han seg mot ei omfattande reform i jordeiga i Russland og nekta ansvar overfor den 1. dumaen. Utan vilje eller evne til å framforhandle åtgjerder, vart han ved oppløysinga av dumaen i juli 1906 tvinga til å gå frå leiarposisjonen sin og vart erstatta av Pjotr Stolypin.

Den 12. februar 1914 vart Goremykin på ny ministerpresident, grunna den absolutte lojaliteten til tsar Nikolaj II. Hans konservative innstilling og den nesten blinde lydnaden til tsaren bremsa for viktige reformer. Han var såleis fiendtleg innstilt overfor fleirtalet i dumaen, den såkalla progressive blokka. Både parlamentarikarar og revolusjonære skulle snart sjå med avsky på Goremykin, som viste seg å vere ute av stand til fungere som politisk leiar i eit halv-parlamentarisk system. Etter krav frå den 4. dumaen, og dessutan manglande tillit frå tsarina Aleksandra og Grigorij Rasputin, gjekk han av som ministerpresident i februar 1916.

Under februarrevolusjonen 1917 vart Goremykin fengsla og i mai forvist frå hovudstaden. Komande ministerpresident Aleksandr Kerenskij avgjorde at han kunne trekke seg tilbake til datsjaen sin i Sotsji. I desember same året vart Goremykin, kona, dottera deira og svigersonen, der myrda i eit ransoverfall.

## Kjelder

**Denne artikkelen bygger på «[[:de:Iwan Logginowitsch Goremykin|Iwan Logginowitsch Goremykin]]» frå ,  den 18. april 2018.*
Sandnessjøen Idrettslag

**Sandnessjøen Idrettslag** er eit idrettslag heimehøyrande i Sandnessjøen i Alstahaug kommune, skipa i 1914. Laget er aktivt med fotball, friidrett, handball, symjing og turn. Sandnessjøen IL spelar heimekampane i gule trøyer og resten blått.

Sandnessjøen sitt fotballag har dei seinaste tiåra jamnast spelt på nivå fire i det nasjonale seriesystemet.

## Kjelder
*heimeside
Vestfossen Idrettsforening

**Vestfossen Idrettsforening** er eit idrettslag heimehøyrande på Vestfossen i Øvre Eiker kommune i Buskerud, stifta 20. januar 1910. Laget er aktivt med i fotball, handball, skiidrett, tennis og turn. Vestfossen IF spelar heimekampane i kvite trøyer og resten grønt. 

Vestfossen sitt fotballag for menn har dei siste tiåra jamnast spelt på nivå fire og fem i det nasjonale seriesystemet. På 1950-talet deltok laget i landsdelsserien/nivå to i fem sesongar. Knut Sandengen var den store spelaren desse åra og i 1956 spelte han fire landskampar på Noregs landslag og skåra to landslagsmål.

## Kjelder
*heimeside
Selbak Turn- & Idrettsforening

**Selbak Turn- & Idrettsforening** er eit idrettslag, i dag ein rein fotballklubb, heimehøyrande i bydelen Sellebakk i Fredrikstad kommune. Laga til Selbak spelar i grøne trøyer og resten kvitt.

Selbak hadde sitt sterkaste fotballag i åra etter 2. verdskrigen då laget tok seg til kvartfinalane i Fotball-NM 1946 og 1951, og til 4. runde i 1947. Frå 1949 til 1951 deltok Selbak to sesongar i hovudserien, det øvste nivået i norsk seriefotball.

## Kjelder
*heimeside
Hovudseriefinalen i fotball 1949

**Hovudseriefinalen i fotball 1949** vart avvikla med heimekamp og bortekamp for dei to avdelingsvinnarane i Hovudserien 1948/49, Fredrikstad Fotballklubb og Vålerengens Idrettsforening frå Oslo. Fredrikstad FK vart hovudseriemeister etter å ha vunne 3-1 på bortebane og 3-0 på heimebane, samanlagt 6-1.

Den fyrste finalekampen fann stad måndag 6. juni 1949 på Bislett stadion framfor 20&nbsp;000 tilskodarar. Dei fekk sjå FFK-spelarane Thorleif Larsen og Leif Pedersen skåre kvar sitt mål i den fyrste omgangen. VIF reduserte etter pause ved Gunnar Pedersen, før Henry Johannessen i det 83. minutt fastsette sluttresultatet til 3-1 i FFK.

Returoppgjeret på eit fullsett Fredrikstad stadion sundag 12. juni enda med 3-0 til heimelaget etter målkjenningar i det 54. minutt ved Willy Olsen og i 65. og 89. minutt ved Knut Brynildsen. 

**Fredrikstad** sitt vinnarlag bestod av Hans Hansen i mål, Bjørn Spydevold, Erik Holmberg, Per Spydevold i forsvar, Gunnar Andreassen og Odd Andresen på midten, med Thorleif Larsen, Leif Pedersen, Knut Brynildsen, Henry Johannessen og Willy Olsen i løparrekka.

**Vålerengen** mønstra Arild Andresen, Rolf Svendsen, Ragnar Andresen, Thorleif Olsen, Ragnar Berge, Einar Winther, Trygve Arnesen, Roger Perets, Leif Olsen, Leif Fjeldhammer og Gunnar Pedersen.

## Kjelder
*Arbeiderbladet 7.6.1949
*Arbeiderbladet 13.6.1949
Gunnar Andreassen

**Gunnar Andreassen** () var ein norsk fotballspelar som vann fire NM-finalar med Fredrikstad Fotballklubb i tida 1935-40 og vart to gongar noregsseriemeister og hovudseriemeister i 1949. Han spelte to landskampar.

### Klubbspel
Andreassen var midtbanespelar på Fredrikstad FK sitt sigerrike lag i åra før 1940. Saman med spelarar som Knut Brynildsen og Rolf Johannessen sanka han seks nasjonale pokalar i åra frå 1935 til 1940. Det tok til med siger over Sarpsborg FK i cupfinalen 1935, forsvar av NM-tittelen mot finalemotstandar Mjøndalen IF året etter. I 1938 vann FFK den aller fyrste norske seriemeisterskapen i fotball, Norgesserien 1937/38, og der etter sigra laget på nytt over Mjøndalen IF i cupfinalen 1938. Fredrikstad FK vann også Norgesserien 1938/39, før laget hausten 1940 sikra sitt fjerde NM-gull på seks år med cupfinaletriumf 3-0 over IK Skeid. Etter verdskrigen tapte FFK tre cupfinalar i perioden 1945-48, før Andreassen i juni 1949 opplevde sin siste pokalsiger då Fredrikstad Fotballklubb i juni 1949 vann den aller fyrste hovudserien i fotball med to klare finalesigrar over Vålerengen IF.

### Landslagsspel
Andreassen spelte to landskampar. I september 1939 var han med å tape mot Sverige på heimebane, knapt seks år seinare leid han same skjebna mot Danmark i København.

### Merittar
*Cupmeister med Fredrikstad: 1935, 1936, 1938 og 1940
*Vinnar av Norgesserien med Fredrikstad: 1938 og 1939
*Vinnar av Hovudserien med Fredrikstad: 1949

## Kjelder
*eu-football
Lager Osen

**Lager Osen** (norsk: **Osen fangeleir**, Osen-leiren) var ein tysk fangeleir i Knutlia i dåverande Elsfjord kommune, nord i noverande Vefsn kommune. Leiren vart bygd som straffeleir for partisanar, først og fremst frå Serbia. 

Saman med fangar i Fagerlia leir i Korgen skulle fangane vere med å byggje riksveg 50 (den seinare Europaveg 6 eller E6) over Korgfjellet. I "Lager Osen" vart alt 414 partisanar drepne; dei fleste serbarar, men også fleire kroatar og nokre bosniakkar. 

## Fredsarbeide og venneforeining etter krigen
Etter krigen har både Vefsn og Hemnes kommunar engasjert seg sterkt i vennskapsarbeidet gjennom Norsk Jugoslavisk Samband.

## Kjelder

## Sjå òg
*Fangeleirane til okkupasjonsmakta i Noreg under andre verdskrigen
Kroatar

**Kroatar** er ei sørslavisk folkegruppe på Balkan som vandra inn til noverande Kroatia på 600-talet. 

I 2005 var det kring 4,5 millionar kroatar. Dei fleste av dei bur i Kroatia, men dei finst også som minoritetar i Bosnia-Hercegovina, Slovenia og Serbia. Av dei 4 290 612 innbyggjarane i Kroatia ved folketeljinga i 2011 oppgav 3 874 321 eller 90,2 % av innbyggjarame at dei var etniske kroatar.

Dei fleste kroatar er katolikkar.

## Kjende kroatar
Galleriet viser eit utval kjende kroatar gjennom historia.


Tomislav crop.jpg |Tomislav I (død ca. 928), den fyrste kongen av Kroatia
Marko Marulic bust - lighting fix.jpg |Marko Marulić (1450–1524), nasjonaldiktar og kristen humanist
Nikola Zrinski crop.jpg |Nikola Šubić Zrinski (1508–1566),  ban (visekonge)
File:Antun Vrancic by Martin Rota.jpg|Antun Vrančić (1504–1573), erkebiskop
Ivan Gundulic crop.jpg |Ivan Gundulić (Dživo Franov Gundulić, 1589–1639), diktar
Ruder Boskovic crop.jpg|Ruđer Bošković (Roger Joseph Boscovich, 1711–1787), universalgeni
File:Petar Zrinski crop.jpg|Petar Zrinski (1621-1671), ban
Josip Juraj Strossmayer crop.jpg|Josip Juraj Strossmayer (1815–1905), politikar og biskop
File:Ivana brlic mazuranic II.jpg|Ivana Brlić-Mažuranić (1874–1938), forfattar
File:Fran Krsto Frankopan crop.jpg|Fran Krsto Frankopan (1643–1671), barokkdiktar og politikar
ภาพถ่ายของAndria Mohorovicic.gif |Andrija Mohorovičić (1857–1936), meteorolog og seismolog
File:Vlaho Bukovac - Autoportret.jpg|Vlaho Bukovac (1855–1922), målar
File:Josip Jelacic crop.jpg| Josip Jelačić (1801–1859),  ban
File:Anthony F. Lucas.jpg|Antun Lučić (Anthony Francis Lucas, 1855–1921), kroatisk-amerikansk oljegründer
File:Ivan Mestrovic crop.jpg| Ivan Meštrović (1883–1962), bilethoggar og arkitekt
File:Tin Ujević 2.jpg|Tin Ujević (1891-1955), diktar
Stjepan Radic crop.jpg |Stjepan Radić (1871–1928), politikar
Josip_Broz_Tito_Bihać_1942.jpg |Josip Broz Tito (1892–1980), jugoslavisk statsleder 1945–1980
Ivo Andric crop.jpg |Ivo Andrić (1892–1975), forfattar og nobelprisvinnar
Vladimir Prelog crop.jpg |Vladimir Prelog (1906–1998), kjemikar
Goran Ivanisevic crop.jpg |Ivanišević (født 1973), tennisspelar
Blanka Vlašić crop.jpg |Blanka Vlašić (født 1983), høgdehoppar


## Sjå òg
* Kroatisk
* Kroatisk historie
* Kroatia, sjølvstendig republikk frå 1991

## Kjelder

**Denne artikkelen bygger på «[[:no:Kroater|Kroater]]» frå ,  den 7. mars 2024.*
Norild

**Idrettslaget Norild** er eit idrettslag heimehøyrande i Vadsø i Finnmark, stifta 17. mars 1935. Laget er i dag ein rein fotballklubb med i kring 300 medlemer. Norild spelar i raude trøyer og strømper og kvite bukser.

Norild har i fleire tiår veksla mellom å spele på frå nivå 4 til 6 i det norske seriesystemet.

Spelarar som Ernst Pedersen, sonen Morten Gamst Pedersen og Sigurd Rushfeldt var alle i aktive på Norild før dei melde overgang til lag på høgt nasjonalt nivå.

## Kjelder
*heimeside
Hovudseriefinalen i fotball 1951

**Hovudseriefinalen i fotball 1951** omfatta heimekamp og bortekamp mellom avdelingsvinnarane i Hovudserien 1950/51, Fredrikstad Fotballklubb og Odds Ballklubb frå Skien. Fredrikstad FK vann begge finalekampane og vart hovudseriemeister for andre gong med samanlagt 7 mål mot 3.

Odd BK sin heimekamp torsdag 21. juni 1951 enda med siger 3-1 til bortelaget FFK. FFK tok leiinga i det 16. minutt ved Odd Aas og laget auka til 2-0 i det 43. minutt. I det 62. minutt reduserte Rolf Lunde for Odd, før Henry Johannessen fastsette sluttresultatet til 3-1 i det 80. minutt.

På returkampen tysdag 26. juni var det einast 7&nbsp;000 tilskodarar til stades på Fredrikstad stadion. Dei såg Ragnar Larsen og Per Jacobsen sende Odd opp i 2-0 til pause. I andre omgang dominerte FFK oppgjeret og Arne Pedersen reduserte i det 50. minutt og Henry Johannessen utlikna til 2-2, før Pedersen skåra ein gong til og Johannessen, nett som i fyrste finalekamp, avslutta skåringane, her til 4-2.

**Fredrikstad FK** sitt vinnarlag bestod av Kjell Huth, Helge Sveberg, Leif Pedersen, Erik Holmberg, Bjørn Spydevold, Arne Pedersen, Odd Aas, Henry Johannessen og Willy Olsen. 

Odd mønstra mellom andre målvaktene Evald Kihle og Helge Holmberg, Johannes Pettersen, Harald Johansen, Magne Helland, Willy Buer, Ragnar Larsen, Bjarne Nordahl, Odd Johannessen, Kjell Johannessen, Halvorsen, Per Jacobsen, Dagfinn Nilsen, Rolf Lunde.

Bjarne Beck dømde kampen i Skien. 

## Kjelder
*Arbeiderbladet 22.6.1951
*Arbeiderbladet 27.6.1951
Kirkenes Idrettsforening

**Kirkenes Idrettsforening** er eit idrettslag heimehøyrande i Kirkenes i Finnmark, skipa 8. februar 1908. Laget er aktivt med i fotball, handball og orientering. Kirkenes IF spelar i blå trøyer og strømper og kvite bukser.

Kvinnelaget spelar på nivå fire i norsk seriefotball. 

Herrelaget i fotball spelar i 4. divisjon, Finnmark Fotballkrets (2020).

## Kjelder
*heimeside
Ready

**Idrettsforeningen Ready** er eit norsk idrettslag heimehøyrande i bydelen Vestre Aker i Oslo, stifta 14. juni 1907. Idrettslaget er aktiv i bandy, fotball, friidrett, handball og skiidrett, både alpine greiner og nordiske greiner. Bandylaget opptrer i mørkeblå drakter, fotballaget i mørkeblått og kvite bukser.

Ready har særleg utmerkt seg i bandyklubb med ei rad NM-titlar. Dei olympiske meisterane, skihopparen Jacob Tullin Thams og skialpinisten Stein Eriksen, var i si tid dei mest kjende Ready-medlemene.

### Bandy
Ready dominerte bandyidretten i 1910- og 20-åra med 13 NM-pokalar i tida 1913-27. I 2015, 88 år etter siste NM-triumf, vann Ready noregsmeisterskapen for 14. gang.

### Alpine greiner
Ready har fostra mange alpine skirennarar til nasjonalt nivå som har sanka ei mengd medaljar i noregsmeisterskap. Stein Eriksen vart i tilegg olympisk meister i 1952 og verdsmeister i 1954.

### Nordiske greiner
Ready-utøvaren Jacob Tullin Thams vart i 1924 den fyrste olympiske meisteren i skihopping. Frå 1960-talet hevda Frithjof Prydz seg i noregstoppen, i 1970-åra også Didrik Müller Ellefsen.

### Fotball
Herrelaget spelar i 3. divisjon avdeling 4 (2020).

I norsk fotballs «barndom» på 1910-20-talet hadde Ready fleire utøvarar som spelte landskampar, framom alle Adolph Wold og Per Helsing. Etter andre verdskrigen har Ready stort sett delteke på nivå 4 og 5 i seriesystemet, av og til også i 3. divisjon/nivå tre.

## Kjelder

**Denne artikkelen bygger på «[[:nb:Idrettsforeningen Ready|Idrettsforeningen Ready]]» frå ,  den 21. april 2018.*
Sportsklubben Sprint-Jeløy

**Sportsklubben Sprint-Jeløy** er ein rein fotballklubb heimehøyrande i Moss i Østfold. Klubben vart stifta 11. oktober 1940 då Jeløy Idrettsforening og Sportsklubben Sprint slo seg saman. Sprint-Jeløy har over 600 medlemer og spelar heimekampane på Bellevue stadion i kvite trøyer og elles mørkeblått.

A-laget til Sprint-Jeløy deltok fram til 2008 i fleire tiår jamnt på nivå tre i det norske seriesystemet, også ein sesong på nivå to. Etter den tid har klubben spelt lokalfotball på nivå fire og fem.

Sprint-Jeløy var særleg kjend for kvinnelaget som i 1980-90-åra var eit av Noregs beste med spelarar som Heidi Støre, Liv Strædet og Agnete Carlsen i fremste rekke. Laget vart noregsmeister fire år på rad, 1985-88, og seriemeister i 1990 og 1993. Sprint-Jeløy avvikla kvinnefotballen i 1997.

## Kjelder

**Denne artikkelen bygger på «[[:nb:Sportsklubben Sprint-Jeløy|Sportsklubben Sprint-Jeløy]]» frå ,  den 22. april 2018.*  
 

## Bakgrunnsstoff
*heimeside
Kolbotn Idrettslag

**Kolbotn Idrettslag** er eit heimehøyrande på Kolbotn i Oppegård kommune i Akershus fylke, stifta i 1915. Laget har nærare 4&nbsp;000 medlemer og er det idrettslaget i Noeg med fleste medlemer.

Kolbotn Idrettslag er aktivt med i basketball, bryting, fotball, handball, handicapidrett, orientering, symjing, turn, volleyball og amerikansk fotball. Kolbotn IL held aktivitetetane sine i Sofiemyr Idrettspark, Sofiemyrhallen, Brytehuset, Greverudhallen og Østre Greverud Idrettshall.

Kolbotn sitt kvinnelag i fotball vart seriemeister i 2002, 2005, 2006 og noregsmeister i 2007. Landslagskjempa Solveig Gulbrandsen er tidenes fremste Kolbotn-spelar.

## Kjelder

**Denne artikkelen bygger på «[[:nb:Kolbotn Idrettslag|Kolbotn Idrettslag]]» frå ,  den 22. april 2018.*
Spjelkavik Idrettslag

**Spjelkavik Idrettslag** er eit idrettslag heimehøyrande i bydelen Spjelkavik i Ålesund kommune. Laget vart stifta 18. mars 1932 og har ikring 900 medlemer. Spjelkavik IL er aktivt med i fotball, handball, skiidrett (alpine greiner og skihopping). Lagspelarane i Spjelkavik spelar i heilraude drakter.

Spelkavik IL har dei seinare åra særleg vort markert gjennom dei alpine skirennarane Lene, Nina og Mona Løseth og Sebastian Solevåg.

Spjelkavik IL sitt fotballag har med få unnatak spelt lokalfotball på nivå fire og fem i det nasjonale seriesystemet.

Kring 1990 var Spjelkavik IL det beste kvinne-fotballaget i Møre og Romsdal og deltok i 1992-sesongen i den norske toppserien, utan noko lukke. To av spelarane på Spjelkavik-laget, Ann Kristin Aarønes og Merete Myklebust, debuterte på Noregs landslag i høvesvis 1990 og 1993. Kvinnelaget til Spjelkavik IL vart lagt ned i 1995 og spelarane danna Fotballklubben Fortuna.

## Kjelder

**Denne artikkelen bygger på «[[:nb:Spjelkavik Idrettslag|Spjelkavik Idrettslag]]» frå ,  den 22. april 2018.*  
 

## Bakgrunnsstoff
*heimeside
Hans-Jakob Mathisen

**Hans-Jakob Mathisen** () er ein norsk tidlegare fotballspelar som vart hovudseriemeister med Fredrikstad Fotballklubb i 1960 og 1961 og noregsmeister 1961 og 1966. Forsvarspelaren spelte 5 landskampar for Noreg i åra 1959–1961.

## Karriere
Mathisen, med kallenamnet «Jappen», deltok i Hovudseriefinalen 1956 som innbytar, ein kamp som enda med FFK-tap mot Larvik Turn. Sidan var han med å vinne hovudseriefinalane både i 1960 og 1961. Hausten 1961 vart han norsk meister då Fredrikstad vann cupfinalen mot Haugar med 7–0, derimot måtte han og FFK tole tap mot Skeid i NM-finalen 1963. Tre år seinare revansjerte FFK og Mathisen seg mot nettopp Lyn i cupfinalen 1966 og han vann sin fjerde pokal etter sigerssifra 3–2.  

Mathisen spelte fem kampar på landslaget, ein i 1959, to i 1960 og like mange i 1961. Alle fem landskampane enda med norsk tap.

## Bakgrunnsstoff
*Hans-Jakob Mathisen i eu-football
*Hans-Jakob Mathisen i fotball.no
Milhsjøen

**Milhsjøen** (بحيرة ملح, *Bahr al-Milh*, tyder «Saltsjøen»), òg kjend som **Razzazasjøen**, er ein innsjø nokre kilometer vest for Karbala i Irak. 
Milhsjøen ligg i ei senking i terrenget der overskotsvatn frå Habbaniyahsjøen, som kjem frå Eufrat, vert leia gjennom ein kontrollert kanal. Insjøen er oppført som eit internasjonalt viktig våtmarksområde. Innsjøen er heller grunn og vassnivået endrar seg med årstidene. På grunn av salt og det skiftande vassnivået, har denne største ferskvassjøen i Irak mista mykje av fiske som fanst her og berre nokre få fritidsstader finst att kring innsjøen.

## Geograi

Innsjøen dekkjer 156 kvadratkilometer og er omgjeve av ørkenområde, med nokre få, låge åsar langs kysten. Innjøen og området rundt ligg i ei høgd på 28 til 56 meter over havet. Vestsida av dalen som innsjøen ligg i er dekt av tjukke skogar, utanom frukthagar. I aust og sør er terrenget flatt og består av ørken. Slamflater er vanleg langs innsjøen..

Dei geologiske formasjonane i og kring innsjøen består av mergel, silstein, gips og kalkstein, men hovudsakleg silt.

Innsjøen ligg 95&nbsp;km sørvest for Bagdad, og 10&nbsp;km vest for Karbala i Karbala guvernement.

## Historie
Innsjøen vart fylt midt på 1970-talet, nedanfor Haur Al Habbaniya for å kontrollere flaumnivået i Eufrat. Lokale innbyggjarar sa at vassdjupna i innsjøen vart redusert med kring 5 til 10 meter sidan 1993, under regimet til Saddam Hussein. Dette kom hovudsakleg av at for lite vatn vart avleidd frå Habbaniyasjøen, der hovudføremålet er vatning. Omleiinga av vatnet er blitt avgrensa til berre éin dag kva 15. dag. Dette har òg påverka fiske i innsjøen, som tidlegare kunne utnyttast året rundt.

## Kjelder

**Denne artikkelen bygger på «[[:en:Lake Milh|Lake Milh]]» frå ,  den 22. april 2018.* 
*** oppgav desse kjeldene:*
*
*
*
Umm al Binni

**Umm al Binni** er ein hovudsakleg tørrlagd innsjø i Qurnamyrene i Maysan guvernement sør i Irak. Den 3,4&nbsp;km lange innsjøen ligg kring 45&nbsp;km nordvest for samløpet mellom Tigris og Eufrat. På grunn av forma, plasseringa og andre faktorar, trur ein at han kan vere eit nedslagskrater.

## Spor som tyder på nedslagskrater

Ved hjelp av satellittbilete har Sharad Master føreslått at den tørrlagde innsjøen kan vere eit nedslagskrater, sidan han er nesten sirkelform, ei lett polygonforma rand og ei form som ikkje liknar andre innsjøar i regionen. Fleire andre mogelege opphav som karsttopografi, saltdomforming, tektonisk deformering og vulkansk aktivitet, eller store bomber, er avskrive..

Master estimerer at krateret er mindre enn 5000 år gammalt, eller tidlegare enn år 3000 fvt., på grunn av avsetjingane frå Tigris og Eufrat som har ført til at kysten i denne perioden har flytta seg 130–150&nbsp;km utover i Persiabukta.  At forfattarar på denne tida som Herodotos (484–425 fvt.) og Nearkhos (360–300&nbsp;fvt.) eller seinare historikarar, indikerer at nedslaget kan ha skjedd tidlegare, mellom 3000 og 5000 fvt.  På denne tida var Al Amrah-regionen kring 10 meter under Persiabukta. Eit slikt nedslag ville ha skapt ein tsunami som ville ha øydelagd kystbyane til sumerarane på denne tida. Dette kan forklare det 2,6 meter djupe sedimentlaget som vart oppdaga under utgravinga av den sumeriske byen Ur av Leonard Woolley i 1922-1934.  Skildrande passasjar i Gilgamesj (kring 1600–1800 fvt.) kan ha skildra eit slikt nedslag og tsunami.

Det har vidare blitt føreslått at brå klimaendringar og katastrofale hendingar kring 2200 vt. (inkludert kollapsen til den sumeriske sivilisasjonen) kan ha vore knytt til eit komet- eller asteroidenedslag. Master har hevda at det påståtte Umm al Binni-nedslaget kan ha vore årsaka til denne katastrofen.

Sjølv om ein har funne mange indirekte prov på at Umm al Binni er eit nedslagskrater, er det ikkje blitt gjort analysar på staden, hovudsakleg på grunn av den urolege og farlege situasjonen som har vore i Irak. Det er derfor aldri blitt stadfesta at staden faktisk er eit nedslagskrater.

## Kjelder

**Denne artikkelen bygger på «[[:en:Umm al Binni lake|Umm al Binni lake]]» frå ,  den 22. april 2018.*
Qurnamyrene

**Dei sentrale myrene** eller **Qurnamyrene** var eit stort område med våtmark i Irak som brukte å vere ein del av Tigris-Eufrat-systemet, i lag med Hawizeh- og Hammarmyrene. Tidlegare dekte dei eit område på kring 3&nbsp;000&nbsp;km², men dei vart nesten fullstendig drenerte etter opprøra i Irak i 1991 og har i nyare år blitt fyllt av vatn att. 

Dei sentrale myrene strekte seg frå Nasiriyah, Al-'Uzair (Ezra-grava) og Al-Qurnah og vart hovudsakleg fylt av Tigris og sideelevane hennar (Shatt al-Muminah og Majar al-Kabir). Dei vart drenerte av (den dels kunstige) Nahar al-Aaz-kanalen. 

Tidleg i 1980-åra var det klart at kunstig vatning hadde påverka vassnivået i myrene. Tidleg i 1990-åra gjennomførte dei irakiske styresmaktene fleire store dreneringsprosjekt, dels som hemn for hendingane under opprøra i 1991, og for å hindre at området vart nytta som gøymestad for opprørsmilitsen. Tigris vart demd opp slik at vatnet ikkje rann sørover og ut i Nahar al-Aaz-kanalen, og to tredjedelar av Dei sentrale myrene gjekk tapt så tidleg som i 1993. Ein ny kanal vart bygd for å hidre at vatn frå hovudkanalen til Tigris rann sørover frå Qalat Saleh. Innan 2000 hadde kring 90&nbsp;% av våtmarksområdet forsvunne. 

Etter den amerikanske invasjonen av Irak i 2003 vart oppdemmingane øydelagde og myrene vart igjen fylte med vatn. Sidan den tid har noko av en naturlege myrvegetasjonen og dyrelivet vendt attende, men store delar av myrene er framleis øydelagde. 

## Kjelder

**Denne artikkelen bygger på «[[:en:Central Marshes|Central Marshes]]» frå ,  den 22. april 2018.* 
*** oppgav desse kjeldene:*
Tettstaden Oslo

**Tettstaden Oslo** er heile det SSB-definerte området med samanhengande busetting kring Oslo. Tettstaden Oslo er ikkje identisk med Oslo kommune, byregionen eller Stor-Osloregionen. Oslo kommune er vesentleg mindre enn tettstaden og storbyregionen større. 

 

Tettstaden strekkjer seg frå Slemmestad i Asker kommune i sørvest, til Vardeåsen i Lillestrøm kommune i nordaust, heilt ned til Langhus i Ski kommune i søraust. Tettstaden Oslo har .

I 2013 vart tettstadene Lommedalen, Heggedal og Nærsnes skilde ut frå Oslo tettstad.

## Kjelder

**Denne artikkelen bygger på «[[:nb:Oslo (tettsted)|Oslo (tettsted)]]» frå ,  den 22. april 2018, revisjon [https://no.wikipedia.org/w/index.php?title=Oslo_(tettsted)&oldid=18305292 18305292]*
Emmy-prisen

**Emmy-prisen**, også kalla berre **Emmy**, er ein amerikansk pris for fjernsynsarbeid, tilsvarande Oscar-prisen for film, Tony-prisen for teater og Grammy-prisen for musikk. Til saman utgjer desse dei fire store kulturprisane i USA.

Emmy-prisane blir gjevne innan fleire kategoriar for amerikansk fjernsyn, og blir delte ut ved flere ulike prisseremoniar i løpet av året. Dei to utdelingsseremoniane som får mest omtale i media er utdelinga av Primetime Emmy og Daytime Emmy, som anerkjenner utmerka arbeid i amerikanske underhaldningsprogram sende på kveldstid og dagtid. 
Det blir også halde lokale emmyprisutdelingar rundt om i landet på ulike  tidspunkt i løpet av året. Desse anerkjenner utmerka arbeid innan lokal- og delstatsfjernsyn. I tillegg anerkjenner International Emmy Award utmerka arbeid innan tv-program som er blitt produserte og sende for første gong i land utanfor USA.

## Kjelder


**Denne artikkelen bygger på «[[:nb:Emmy-prisen|Emmy-prisen]]» frå ,  den 22. april 2018.*  
 
## Bakgrunnsstoff
* ATAS offisielle nettstad for Emmy-prisen
* NATAS offisielle nettstad for Emmy-prisen